
Projekt “Koračajmo zajedno"
JAVNI NATJEČAJ
za dodjelu malih grantova za organizaciju međureligijskih sportskih susreta mladih
	Datum raspisivanja poziva
7. rujan 2026.
	Rok za prijave
21. rujan 2026.



Sport ima jedinstvenu sposobnost da ruši barijere i gradi mir. U okviru projekta "Koračajmo zajedno", koji provodi Nadbiskupijski centar za pastoral mladih "Ivan Pavao II", ovaj poziv koristi upravo tu snagu sporta kao alata za izgradnju mira i pomirenje u Bosni i Hercegovini.
Kroz dodjelu malih grantova podržat ćemo sportske inicijative vođene lokalnim zajednicama koje aktivno okupljaju mlade različitog etničkog i vjerskog porijekla. Poziv se provodi u partnerstvu sa lokalnim sportskim klubovima, školama i vjerskim zajednicama, a omogućava općinama, katoličkim župama, pravoslavnim parohijama i džematima da organiziraju ili nastave vlastite događaje posvećene dijalogu i timskom radu.
Kroz ovaj fond planirano je podržati jednodnevne sportske susrete u lokalnim zajednicama širom Bosne i Hercegovine, uz učešće mladih iz sve tri glavne etničke i vjerske grupe. Broj podržanih događaja zavisi od broja i kvaliteta pristiglih prijava.
1. Cilj poziva
Cilj poziva je dodjela malih grantova organizacijama i zajednicama koje organiziraju jednodnevne sportske susrete namijenjene mladima iz različitih vjerskih zajednica, s ciljem poticanja dijaloga, timskog rada i međusobnog povjerenja.
2. Tko može aplicirati
Na poziv se mogu prijaviti:
1. Općine i jedinice lokalne samouprave
1. Katoličke župe
1. Pravoslavne parohije
1. Džemati
1. Sportski klubovi i udruženja registrirana u BiH, u partnerstvu s jednim od navedenih subjekata
1. Škole, u partnerstvu s jednim od navedenih subjekata
Naglašavamo da projekt mora imati jasno naznačenu međureligijsku notu, odnosno da okuplja mlade iz različitih vjerskih zajednica – prijave koje to ne sadrže neće biti uzete u razmatranje.
3. Što se financira
Grant podržava organizaciju jednog jednodnevnog sportskog susreta koji:
1. okuplja mlade iz najmanje dvije različite etničke/vjerske zajednice, a po mogućnosti sve tri;
1. ima jasan sportski i takmičarski/rekreativni program (npr. mali nogomet, košarka, odbojka, atletske igre, mješoviti timovi i sl.);
1. uključuje najmanje 30–50 mladih sudionika po događaju;
1. uključuje popratni program dijaloga, druženja ili zajedničke aktivnosti (zajednički obrok, otvaranje/zatvaranje događaja, kratak program upoznavanja);
1. se realizira u suradnji sa sportskim klubovima, školama i vjerskim zajednicama u lokalnoj sredini.
Sredstva granta mogu pokriti troškove poput: iznajmljivanja terena/sale, sportske opreme i rekvizita, sudijskih i organizacijskih troškova, osvježenja/obroka za učesnike, prijevoza učesnika, promotivnog materijala i vidljivosti događaja.
4. Iznos granta
Maksimalan iznos pojedinačnog granta iznosi 1.500,00 KM po događaju.
Broj podržanih događaja zavisi od broja pristiglih prijava i raspoloživih sredstava. Centar zadržava pravo da ne dodijeli sredstva svim prijavljenim projektima, odnosno da ne dodijeli sva raspoloživa sredstva, ukoliko pristigle prijave ne zadovoljavaju kriterije kvaliteta ili inkluzivnosti definirane ovim pozivom.
5. Kriteriji za odabir
1. Inkluzivnost i međureligijski karakter događaja (broj i raznolikost uključenih zajednica)
1. Jasnoća i izvodivost programa sportskog susreta
1. Partnerstvo i uloge uključenih institucija/zajednica
1. Realan i transparentan budžet, usklađen s predloženim aktivnostima
1. Održivost i mogućnost da se događaj ponovi ili nastavi i nakon završetka projekta
1. Ravnomjerna geografska zastupljenost zajednica širom BiH



6. Potrebna dokumentacija
1. Popunjen prijavni obrazac NCM-a za male projekte/mini grantove (za prijave u partnerstvu koristi se poseban prijavni obrazac za partnerstvo)
1. Popunjen budžet, sastavni dio prijavnog obrasca
1. Kratak opis planiranog sportskog susreta i programa dana
1. Pismo namjere ili potvrda partnerstva potpisana od svih uključenih institucija/zajednica
1. Registracija/dokaz o statusu podnosioca prijave (za sportske klubove i udruženja)
1. Prednost pri odabiru imat će aplikanti čiji su predstavnici sudjelovali na edukaciji o pisanju projekata održanoj u NCM-u 21.03.2026. godine.
Prijavni obrazac popunjava se isključivo elektronski, u fontu Times New Roman, veličina 12, obostrano poravnanje, prored 1,5. Dijelove koji se ne odnose na vašu organizaciju označite znakom „/“, „*“ ili „-“. Nepotpuna prijava (bez popunjenog budžeta, osnovnih podataka o prijavitelju ili propisane dokumentacije) neće biti razmatrana.
7. Način i rok prijave
Prijava se dostavlja na dva načina, oba su obavezna:
1. elektronski – skenirana prijava s pratećom dokumentacijom u PDF formatu, na e-mail ncm.grantovi@gmail.com, s naznakom naziva ovog poziva;
1. u tiskanoj formi – popunjen i pečatom/potpisom ovjeren obrazac, preporučenom poštom na adresu: Nadbiskupijski centar za pastoral mladih „Ivan Pavao II.“, Gatačka 18, 71000 Sarajevo, BiH, s naznakom „Prijava na Javni poziv za dodjelu malih grantova za organizaciju međureligijskih sportskih susreta mladih“.
Rok za dostavu prijava je 21. rujan 2026.
Nepotpune i zakašnjele prijave neće biti razmatrane. Svakom odobrenom projektu dodjeljuje se referentni broj koji se potom koristi u ugovoru i svakoj daljnjoj komunikaciji s NCM-om.
Dobitnici grantova bit će kontaktirani u dogledno vrijeme nakon zatvaranja poziva, kada će biti obaviješteni o rezultatima, veličini granta te vremenu i načinu potpisivanja ugovora.
8. Potpisivanje ugovora
Ugovori o dodijeljenim grantovima bit će potpisani 2. listopada 2026. na konferenciji projekta "Koračajmo zajedno".
Sudjelovanje predstavnika svake podržane institucije/zajednice na konferenciji je obavezno; nedolazak na potpisivanje smatra se odustajanjem od dodijeljenog granta.
Sredstva se mogu utrošiti isključivo za svrhu propisanu ugovorom. Detaljna pravila realizacije, uplate i izvještavanja nalaze se u Implementacijskom priručniku NCM-a, koji svaki dobitnik granta prima uz ugovor.

9. Izvještavanje i praćenje
Korisnici granta obavezni su, u roku dogovorenom ugovorom, dostaviti Obrazac za izvještavanje o realiziranim projektima/mini grantovima NCM-a, uz izvještaj o utrošenim sredstvima, fotodokumentaciju i podatke o broju i strukturi sudionika po zajednicama, radi praćenja indikatora projekta. NCM preporučuje da se aktivnosti završe najmanje petnaest dana prije roka za izvještavanje, kako bi ostalo dovoljno vremena za pripremu izvještaja.
Pored pisanog izvještavanja, predstavnici NCM-a mogu prisustvovati samim događajima radi monitoringa realizacije i usklađenosti s prijavljenim projektom.
10. Kontakt
Za sva dodatna pitanja u vezi s ovim pozivom, zainteresirane se mogu obratiti svakim radnim danom od 9 do 15 sati:
1. E-mail: ncm.grantovi@gmail.com
1. Telefon: +387 33 766 226 – Željko Maksimović/ Gorana Lovrić
1. Adresa: Gatačka 18, 71000 Sarajevo, BiH
Molimo da u predmetu e-maila obavezno navedete naziv ovog poziva, a nakon potpisivanja ugovora i dodijeljeni referentni broj projekta.



Nadbiskupijski centar za pastoral mladih Ivan Pavao II - Sarajevo
Gatačka 18, 71000 Sarajevo, Bosna i Hercegovina
tel./fax: + 387 33 766 225, e-mail: mladibkbih@gmail.com, web: www.mladicentar.org
Transakcijski račun: 1549995000392636 Banka Intesa Sanpaolo dd Sarajevo
Devizni rč: 533712791902, Banka Intesa Sanpaolo dd Sarajevo, Milana Preloga 12a, 71000 Sarajevo, SWIFT UPBK BA 22
IBAN: BA 39 1549995000392636

